open-index/open-wikipedia-markdown huggingface dataset:
நாகார்ஜுனகொண்டா

**நாகார்ஜுனகொண்டா** (Nagarjunakonda)  (நாகார்ஜுன மலை எனப் பொருள்) இந்தியாவின் ஆந்திரப்பிரதேச மாநிலத்தின் குண்டூர் மாவட்டத்தில் நாகார்ஜுன சாகர் எனுமிடத்தில் அமைந்த வரலாற்று சிறப்புமிக்க பௌத்தப் புனிதத் தலம் ஆகும்.

முன்னர்  *ஸ்ரீபர்தவதம்*  என்று அழைக்கப்பட்ட இம்மலையை, பொ.ஊ.மு. இரண்டாம் நூற்றாண்டில் தென்னிந்தியவில் வாழ்ந்தவரும், மகாயான பௌத்தத்தைப் பரப்பியவருமான பௌத்த அறிஞர் நாகார்ஜுனரின் பெயரால் தற்போது நாகார்ஜுனகொண்டா என்று அழைக்கப்படுகிறது.

பௌத்தப் புனிதத் தலமான அமராவதி கிராமத்திலிருந்து   மேற்கில் 160 கிலோ மீட்டர் தொலைவில் நாகார்ஜுனகொண்டா அமைந்துள்ளது.

சீனா, காந்தாரம், வங்காளம் மற்றும் இலங்கை போன்ற நாடுகளிலிருந்து நாகார்ஜுனகொண்டாவில் உள்ள பௌத்த சமயக் கல்வி மையங்களிலும், விகாரங்களிலும் பௌத்த பிக்குகள் தங்கிப் படித்தனர்.

## வரலாறு
பொ.ஊ.மு. 225 – 325 முடிய நாகார்ஜுனகொண்டா, சாதவாகனர்களின் வழிவந்த ஆந்திர இச்வாகு மன்னர்களின் தலைநகராக விளங்கியது. இம்மன்னர்களின் ஆட்சிக்காலத்தில் நாகார்ஜுனகொண்டாவில் பௌத்த விகாரைகள் கட்டப்பட்டது.

பொ.ஊ.மு. முதல் நூற்றாண்டின் தொடக்கத்தில் இப்பகுதியில் இருந்த முப்பதிற்கும் மேற்பட்ட புத்த விகாரைகள் மற்றும் பௌத்த கல்வெட்டுகள் தொல்லியல் ஆய்வாளர்கள்  தற்போது கண்டுபிடித்துள்ளனர்.

1960-இல் கிருஷ்ணா ஆற்றின் குறுக்கே நாகார்ஜுன நீர்த்தேக்கக் கட்டுமானப் பணியின் போது இங்கிருந்த பௌத்த நினைவுச் சின்னங்கள் நீரில் மூழ்கி விடும் சூழ்நிலை ஏற்பட்டது.  எனவே பௌத்த நினைவுச் சின்னங்களை அகற்றி, நாகார்ஜுன மலையின் உச்சியில், 1966-இல் கட்டிய அருங்காட்சியகத்தில்  வைத்து இந்தியத் தொல்லியல் துறையினர் பராமரித்து வருகின்றனர்.

## பிற பௌத்தப் புனிதத் தலங்கள்

* லும்பினி
* கபிலவஸ்து
* சாரநாத்
* குசிநகர்
* கயை
* சாஞ்சி
* ராஜகிரகம்
* சிராவஸ்தி
* அசோகரின் தூண்கள்
* புத்தகயா
* பர்குட் அசோகர் தூண்
* வைசாலி
* அமராவதி

## இதனையும் காண்க
* நாகார்ஜுனர்
* அமராவதி

## மேற்கோள்கள்



## வெளி இணைப்புகள்
*  Photographs of Nagarjunakonda and related sites 

பகுப்பு:பௌத்த யாத்திரைத் தலங்கள்
பகுப்பு:இந்திய பௌத்த கோயில்கள்
பகுப்பு:இந்தியத் தொல்லியற்களங்கள்
பகுப்பு:ஆந்திரப் பிரதேசத்தில் உள்ள தொல்லியல் தளங்கள்
பகுப்பு:பௌத்த கட்டிடங்கள்
பகுப்பு:பண்டைய இந்திய நகரங்கள்
மாயாதேவி கோயில், நேபாளம்

**மாயாதேவி கோயில்** (Maya Devi Temple) நேபாளம் நாட்டின் லும்பினி மாநிலம், ரூபந்தேஹி மாவட்டம், லும்பினியில் கௌதம புத்தரின் அன்னையான மாயாதேவிக்கு அர்ப்பணிக்கப்பட்ட பண்டைய பௌத்தக் கோயில் ஆகும். இது உலகப் பாரம்பரியக் களமாக அறிவிக்கப்பட்டுள்ளது.

இக்கோயில் கட்டப்பட்ட இடத்தில், மாயாதேவி  கௌதமபுத்தரை ஈன்றதாகக் கருதப்படுகிறது. இக்கோயில் அருகே ஒரு குளம் மற்றும் புனித தோட்டம் அமைந்துள்ளது. மாயாதேவி கோயில், கிமு மூன்றாம் நூற்றாண்டில் அசோகரால் கட்டப்பட்டது.

2013-ஆம் ஆண்டில் இக்கோயில் அருகே அகழ்வாய்வு செய்யும் போது, கிமு ஆறாம் நூற்றாண்டு காலத்திய மரக்கோயில் கண்டுபிடிக்கப்பட்டது.

## இதனையும் காண்க
* பௌத்த யாத்திரை தலங்கள்

## மேற்கோள்கள்

## வெளி இணைப்புகள்

## மேலும் படிக்க
* Coningham RAE, Acharya KP, Strickland KM *et al.* (2013) The earliest Buddhist shrine: excavating the birthplace of the Buddha, Lumbini (Nepal). *[[Antiquity (journal)|Antiquity]]* 87: 1104–1123

பகுப்பு:பௌத்த கோயில்கள்
பகுப்பு:பௌத்த யாத்திரைத் தலங்கள்
பகுப்பு:நேபாளத் தொல்லியல்
பகுப்பு:லும்பினி மாநிலம்
 பகுப்பு:ரூபந்தேகி மாவட்டம்
தமிழ்வழிக் கல்வி

**தமிழ்வழிக் கல்வி** என்பது தமிழ் கல்விமொழியாக முதன்மையாக அமையும் கல்வி முறைமை ஆகும்.  இந்தியா, இலங்கை, மலேசியா ஆகிய நாடுகளில் தமிழ்வழிக் கல்வி உள்ளது.

## இந்தியா
### தமிழ்நாடு
தமிழ்நாட்டில் அரசு பள்ளிகளில் முதன்மையாக தமிழ்வழிக் கல்வி உள்ளது.  தனியார் பள்ளிகளில் முதன்மையாக ஆங்கில வழிக் கல்வி உள்ளது.  அனைவருக்கும் கல்வி இயக்கத்தின்  2005-2006 கணக்கின்படி  EGS பள்ளிகள் மற்றும் வகைப்படுத்தப்படாத பள்ளிகள் தவிர்த்து 51529 அடிப்படைக் கல்விப் பள்ளிகள் தமிழ்நாட்டில் உள்ளன.  இதில் 16,997 பள்ளிகள் உதவி வழங்கப்படும் அல்லது முற்றிலும் தனியார் பள்ளிகள் ஆகும்.  இந்தக் கணக்கீட்டின் படி சுமார் 67% மாணவர்கள் தமிழ் வழியில் தமது அடிப்படை கல்வியின் ஒரு பகுதியையாவது பெறுவர் என்று ஊகிக்கலாம்.  உயர் வகுப்புக்களில் இந்த விழுக்காடு கணிசமாக மாறுகின்றது.  மொத்த 4632 மேல்நிலைப் பள்ளிகளில், 40% மட்டுமே முழுமையான அரசு பள்ளிகள்.  1099 அல்லது 24% பள்ளிகள் அரசு உதவி பெறும் தனியார் பள்ளிகள், 1677 அல்லது 36% பள்ளிகள் முற்றிலும் தனியார் பள்ளிகள் ஆகும்.  இதே கணிப்பீட்டின் படி 10,080,179 பள்ளி வயது மாணவர்கள் உள்ளார்கள்.  எனவே சுமார் 6.7 மில்லியன் மாணவர்கள் தமது அடிப்படைக் கல்வியின் ஒரு பகுதியை தமிழ் வழியில் பெறுகிறார்கள் என்று கூறலாம்.

### கேரளா
கேரளத்தில் 26883 மாணவர்கள் தமிழ் வழிக் கல்வியைப் பெறுகிறார்கள்.

கேரளாவில் அரசு, அரசு உதவி பெறு, அரசு உதவி பெறாத 74 தனித் தமிழ் வழிக் கல்விப் பள்ளிகள் உள்ளன. 128 இணைத் தமிழ் வழிக் கல்விப் பள்ளிகள் உள்ளன.

## இலங்கை

2016 ஆம் ஆண்டு இலங்கை அரசின் புள்ளிவிபரங்களின் படி இலங்கையில் மொத்தம் 4,143,330 பள்ளி போகும் அனைத்து மொழி மாணவர்கள் உள்ளார்கள்.  இதில் 1,028,032 மாணவர்கள் தமிழ் வழிக் கல்வியைப் பெறுகின்றார்கள்.  இலங்கையில் மிகப் பெரும்பான்மையான மாணவர்கள்   (95%) தாய்மொழிக் கல்வியையை அரசு பள்ளியின் ஊடாகப் பெறுகின்றார்கள்.

இலங்கையின் ஒவ்வொரு மாவட்டத்திலும் ஒரு தமிழ்ப் பள்ளிதானும் உள்ளது.  இலங்கையில் 2989 தமிழ் வழிக் கல்விப் பள்ளிகள் உள்ளன.  66 சிங்களமும் தமிழும், 168 தமிழும் ஆங்கிலமும் பயிற்று மொழியாக உள்ள பள்ளிகள் உள்ளன.

## மலேசியா
மலேசியாவில் தமிழ் வழி அடிப்படை கல்வி உள்ளது.  மலேசிய பொதுக் கொள்கை ஆய்வுக்கான நடுவத்தின் (Centre for Public Policy Studies) அறிக்கை ஒன்றிபடி மலேசியாவில் 2012 இல் மலேசியாவில் 523 தமிழ்ப் பள்ளிகள் உள்ளன.  55% இந்திய மாணவர்கள் தமிழ்வழிக் கல்விப் பள்ளிக்குச் செல்கிறார்கள்.  2007 இல் 105,618 மாணவர்கள் தமிழ்ப் பள்ளியில் கல்வி கற்றார்கள்.

## மேற்கோள்கள்


பகுப்பு:தமிழ்வழிக் கல்வி
கரும்பிடரி மாங்குயில்

**கரும்பிடரி மாங்குயில்** () (*black-naped oriole*, *ஓரியோலசு சைனென்சிசு*) என்பது ஆசியாவின் பல பகுதிகளில் காணப்படக்கூடிய ஒரு பறவை ஆகும்.  இப்றவை மாங்குயில் போல அல்லாமல் அதன் கண் பகுதியில் இருந்து ஒரு கரும்பட்டை அதன் பிடரிவரை நீண்டு இணைகிறது. பெண் மற்றும் ஆண் பறவைகளுக்கு பெரிய அளவு வேறுபாடு இல்லை என்றாலும் பெண் பறவையின் இறக்கையில் உள்ள சிறகுகளில் பச்சை நிறம் கலந்ததாக இருக்கும். இப்பறவையின் அலகு இளஞ்சிவப்பு நிறம் கொண்டதாக இருக்கும்.

## தோற்றம்
இவை மாங்குயில் போன்ற தோற்றம் கொண்டிருந்தாலும்,  உருவத்தில் சற்று பெரியது. கருமை நிற பிடரியானது கண்ணிலிருந்து நீண்டு கழுத்தின் பின்பகுதியில் இணைந்து காணப்படும். கரும்பிடரி மாங்குயில்கள் சிறு பழங்கள் மற்றும் பூச்சிகளை உண்ணும். நவம்பர் முதல் மார்ச் வரையிலான காலத்தில் தென் இந்தியப் பகுதிக்கு இப் பறவைகள் வலசை வருகின்றன. வலசை காலத்தில் கூடுகட்டி குஞ்சு பொரிப்பதில்லை.

## மேற்கோள்கள்

பகுப்பு:ஆசியப் பறவைகள்
பகுப்பு:தமிழ்நாட்டில் காணப்படும் பறவைகள்
அகான்தசு

**அகான்தசு** (தாவரவியல் பெயர்: *Acanthus*, Bear's breeches) என்பது முண்மூலிகைக் குடும்பம் (*Acanthaceae*) என்ற பூக்கும் தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை, L. என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1753  ஆம் ஆண்டு எனத் தெரிவிக்கிறது.  இப்பேரினத்தின் இயற்கை வாழ்விடப் பரவலிடம் என்பது, தென்கிழக்கு, தென்நடு ஐரோப்பா, வட ஆத்திரேலியா, ஆப்பிரிக்கா ஆகிய இடங்களிலுள்ளன. இதிலுள்ள பெரும்பான்மையானத் தாவர இனங்கள் மூலிகைகளாக அமைந்து, உலகின் பல நாட்டினரால் பயன்படுத்தப்படுகிறது.

## வளரியல்பு
வெப்ப மண்டலங்களிலும், மிதவெப்ப மண்டலங்களிலும் அமைந்துள்ள, நடுநிலக் கடல் வடிநிலங்கள் முதல்  ஆசியா வரை  இவை காணப்படுகின்றன.  இதன் தாவரங்கள், பல்வகைமைகளுடையத்(diversity) தாவரங்களாக அமைந்துள்ளன.  கிரேக்கச் சொல்லான , *akanthos* என்பது முள், பூ என்பதைக் குறிக்கிறது. மேலும், இத்தாவரங்களின் வடிவம்,  கொறிந்திய ஒழுங்கு  என்ற பழங்கட்டிடக்கலையை ஒத்து இருப்பதாலும், இப்பெயரைப் பெற்றது. இவை பல்லாண்டு வாழ்கின்ற இயல்புடையதாகவும், (perennial), அரிதான முட்புதர்செடியாகவும்(subshrub) விளங்குகின்றன. இதன் இலைகளில் முட்களும், முட்மஞ்சரியாகவும் (raceme) இருக்கின்றன.  பூக்கள் வெள்ளை நிறத்துடன் அல்லது வெளிர் சிவப்புடனும் இருக்கின்றன. அவற்றின் உயர அளவு  என வேறுபட்டு காணப்படுகின்றன.

## இப்பேரினத்தின் இனங்கள்
கியூ தாவரவியல் ஆய்வகம், இப்பேரினத்தின் இனங்களாக, 29  இனங்களை, பன்னாட்டு தாவரவியல் அமைப்புகளின் ஒத்துழைப்புகளோடு வெளியிட்டுள்ளது. அவை வருமாறு;— 

# கழுதைப்பிட்டி, மூலிகை *Acanthus ilicifolius* 
# அகான்தசு ஆர்போரெசு *Acanthus arboreus*
# அகான்தசு இபிராக்டீடசு *Acanthus ebracteatus* 
# அகான்தசு இர்சுடசு *Acanthus hirsutus* 
# அகான்தசு பாலிசுடாசைசு *Acanthus polystachyus* 
# அகான்தசு மோலிசு *Acanthus mollis* 
# அகான்தசுப் பால்கனியசு *Acanthus hungaricus* *Acanthus balcanicus* 
# Acanthus volubilis 
# Acanthus villaeanus 
# Acanthus ueleensis 
# Acanthus spinosus 
# Acanthus seretii 
# Acanthus sennii 
# Acanthus montanus 
# Acanthus mayaccanus 
# Acanthus longibracteatus 
# Acanthus leucostachyus 
# Acanthus latisepalus 
# Acanthus kulalensis 
# Acanthus guineensis 
# Acanthus gaed 
# Acanthus flexicaulis 
# Acanthus eminens 
# Acanthus dioscoridis 
# Acanthus caudatus 
# Acanthus caroli-alexandri 
# Acanthus carduaceus 
# Acanthus austromontanus 
# Acanthus albus 

## மேற்கோள்கள்

## இவற்றையும் பார்க்கவும்
# மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்

## வெளியிணைப்புகள்

பகுப்பு:தாவரவியல் பெயருடையக் கட்டுரைகள்
பகுப்பு:முண்மூலிகைக் குடும்பம்
பகுப்பு:முண்மூலிகைக் குடும்பப் பேரினங்கள்
பகுப்பு:அகான்தசு பேரினம்
கேரள வாலாட்டி பாம்பு

**கேரள வாலாட்டி பாம்பு** (*Kerala shieldtail*), தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படும் ஒரு ஊர்வனகுடும்பத்தைச் சார்ந்த பாம்பு இனம் ஆகும். இது இந்தியா, இலங்கைக் காடுகளில் காணப்படும் கவச வால் பாம்பின் (shield-tailed snake) துணையினம் எனக் கூறப்பட்டாலும் தற்போதைய ஆராய்ச்சியின் படி, எந்த வகை என்று வகைப்படுத்தமுடியான இனமாக உள்ளது.

## வாழ்விடங்கள்

இந்திய நாட்டின் கேரள மாநிலத்தின் மேற்குத் தொடர்ச்சி மலைத்தொடரில் அமைந்துள்ள கோட்டைப் பாறை, ஆனை மலைப் பகுதிக்கு உட்பட்ட திருவிதாங்கூர், இடுக்கி மாவட்டத்திற்கு உட்பட்ட முதிரைப்புழி ஆற்றின் (Muthirapuzha River) படுகையில் இருக்கும் கிராமமான குஞ்சுதானி (Kunchithanny) முதல் திருவனந்தபுரம் வரையிலும் அமைந்துள்ள வட்டாரங்களிலும் கானப்படுகிறது. மேலும் இவை இலங்கையில் பல இடங்களிலும் காணப்படுகின்றன.

## விளக்கம்
இதன் முதுகுப்பகுதி பழுப்பிலோ கரும்பழுப்பு நிறத்திலோ, புள்ளிகளுடனும், கோடுகளுடனும் காணப்படுகிறது. இவற்றின் கீழ்ப் பகுதி மஞ்சளிலும் அடர் பழுப்பு நிறத்திலும் காணப்படுகிறது. இவற்றில் பருவம்வந்த பாம்புகள் 45 செ. மீற்றர்கள் நீளம் வரை இருக்கும். இவற்றிற்கு பின்புற செதில்கள் (Dorsal scales) உடம்பின் நடுப்பகுதியிலிருந்து 17 கோடுகள் காணப்படுகின்றன. மேலும் தளைக்குமேல் இரண்டு கோடுகள் காணப்படுகின்றன. பின்புற செதில்கள் (Ventral scales) வால் பகுதியில் 126 முதல் 146 கோடுகளும், வளரும் செதில்கள் (Subcaudal scales) 8 முதல் 12 வரையும் காணப்படுகின்றன.

## மேற்கோள்கள்

* http://www.iucnredlist.org/details/172696/0|[[செம்பட்டியல்|செம்பட்டியலில்] கேரள வாலாட்டி பாம்புகள்]

## கூடுதலாக வாசிக்க

* Beddome, R.H. 1863. Descriptions of New Species of the Family Uropeltidæ from Southern India, with Notes on other little-known Species. Proc. Zool. Soc. London, 1863: 225-229, Plates XXV., XXVI., XXVII.
* Beddome, R.H. 1863. Further Notes upon the Snakes of the Madras Presidency; with some Descriptions of New Species. Madras Quart. J. Med. Sci., 6: 41-48. [Reprint: J. Soc. Bibliogr. Nat. Sci., London, 1 (10): 306-314, 1940]
* Beddome, R.H. 1864. Descriptions of New Species of the Family Uropeltidæ from Southern India, with Notes on other little-known Species. Ann. Mag. Nat. Hist. (3) 13: 177-180.
* Beddome, R.H. 1886. An Account of the Earth-Snakes of the Peninsula of India and Ceylon. Ann. Mag. Nat. Hist. (5) 17: 3-33.
* Cocteau, J.T. 1833. *Sur le genre de reptiles ophidiens nommé* Uropeltis *par Cuvier, et description d'une espèce de ce genre*. Mag. Zool. Guérin, Paris, Class. III, pl. 2.
* Ganesh, S.R.; R. Aengals & Eric Ramanujam 2014. Taxonomic reassessment of two Indian shieldtail snakes in the Uropeltis ceylanicus species group (Reptilia: Uropeltidae). Journal of Threatened Taxa 6 (1): 5305-5314.
* Gower, D.J.; Captain, A. & Thakur, S.S. 2008. On the taxonomic status of Uropeltis bicatenata (GÜNTHER) (Reptilia: Serpentes: Uropeltidae). Hamadryad 33 (1): 64 – 82.
* Gray, J.E. 1858. On a new Genus and several New Species of Uropeltidæ, in the Collection of the British Museum. Ann. Mag. Nat. Hist. (3) 2: 376-381.

## வெளி இணைப்புகள்

* Uropeltis ceylanicus CUVIER, 1829

பகுப்பு:இந்திய ஊர்வன
பகுப்பு:பாம்புகள்
முகம்மது நபி அருங்காட்சியகம், ஜோர்தான்

**முகம்மது நபி அருங்காட்சியகம்** ஜோர்தான் நாட்டின் தலைநகரான  அம்மான் நகரில் உள்ள அருங்காட்சியகம் ஆகும்.

## திறப்பு
இந்த அருங்காட்சியகம் 2012 மே 15 ஆம் தேதி அம்மான் நகரிலுள்ள ஹுசைன் பொது பூங்கா பகுதியில் உள்ள மன்னர் ஹுசைன் பள்ளிவாசல் வளாகத்தில் ஆரம்பிக்கப்பட்டது.
இதை திறந்து வைத்தவர் ஜோர்தான் நாட்டின் மன்னர் இரண்டாம் அப்துல்லா.
## அருங்காட்சியகம்
இந்த அருங்காட்சியகத்தில் முகம்மது நபியின் உடைமைகள் பாதுகாக்கப்படுகின்றன. அவரது தாடியில்  இருந்து ஒரு முடி உட்பட உடைமைகள் அங்கு காட்சிப்படுத்தப்பட்டுள்ளன. முகம்மது நபி பைசாண்டியப் பேரரசுக்கு அனுப்பிய கடிதமும் அங்கு பாதுகாக்கப்பட்டு வருகிறது. முகம்மது நபி அவர்கள் இறைத்தூதுக்கு முன் வணிகம் செய்து காலத்தில் நிழலுக்காக இளைப்பாறிய மரத்தின் மரக்கன்று அங்கு வைக்கப்பட்டுள்ளது.

## மேற்கோள்கள்

அ
பகுப்பு:ஜோர்தானிலுள்ள அருங்காட்சியகங்கள்
பகுப்பு:இசுலாமிய அருங்காட்சியகங்கள்
சிறியா நங்கை

**சிறியா நங்கை** (தாவர வகைப்பாடு:*Andrographis alata*) என்பது தமிழ்நாட்டில் வளரும்  மூலிகைகளில் ஒன்றாகும். இதனை சுருக்கமாக, நங்கை என்றும் அழைப்பர். நஞ்சுமுறிவுக்கு இது சித்தமருத்துவத்தில் பயனாகிறது. கசப்பு சுவை உடையதாக இருக்கும். இலைகள் சிறியதாக இருப்பதால், சிறியா நங்கை என பெயர் பெறுகிறது. இலைகள் பெரியதாக இருப்பதால், மற்றொரு தாவரம் பெரியா நங்கை (*Andrographis lineata *) எனப் பெயர் பெறுகிறது. குருதியின் சர்க்கரைச் சத்து அளவை வெகுவாகக் குறைப்பதாக அறியப்படுகிறது.

## சித்தர் பாடல்

**சிறியாநங்கை**த் தழையைச் சேவித்த பேரைப்
பிரியார் மடந்தையர்கள் பின்னும் அறியதில்
டங்கனமும் நீறும் தனியழகு முண்டாகும்
திங்கள் முக மாதே தெளி


## இவற்றையும் பார்க்கவும்
*மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்
*பெரியா நங்கை

## மேற்கோள்கள்

## வெளி இணைப்புகள்
*http://www.theplantlist.org/tpl1.1/record/kew-2637038
*http://www.catalogueoflife.org/annual-checklist/2016/details/species/id/5b52be9643309a2891de3a259cc1fee5
*http://www.uniprot.org/taxonomy/1752146

பகுப்பு:மூலிகைகள்
பகுப்பு:செடிகள்
திருவாங்கூர் குக்குரி பாம்பு

**திருவாங்கூர் பட்டாக்கத்தி பாம்பு** (*Travancore kukri snake*) 1826ஆம் ஆண்டு அறியப்பட்ட கலோபெரியா (Colubridae) என்ற பேரினத்தில் காணப்படும் ஊர்வன குடும்பத்தைச் சார்ந்த ஒரு வகைப்பாம்பு இனம் ஆகும். இவை நடு ஆசியா துவங்கி வெப்பமண்டல ஆசியாவின் பல பகுதிகளிலும் காணப்படுகிறது.  மேலும் இவை தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படுகிறது. The snake is found in India. 

## மேற்கோள்கள்

## வெளி இணைப்புகள்
*"Kukri snake". *[[பிரித்தானிக்கா கலைக்களஞ்சியம்]]*. Retrieved July 7, 2005.
*"Brown Kukri Snake" . Wildlife Singapore. Retrieved July 7, 2005

பகுப்பு:இந்திய ஊர்வன
பகுப்பு:பாம்புகள்
பகுப்பு:ஒலிகோடான்
திருவாங்கூர் ஓநாய் பாம்பு

**திருவிதாங்கூர் ஓநாய்ப் பாம்பு** அல்லது **வெள்ளிக்கோல் வரையன்**  (*Travancore wolf snake*) கலோபெரியா (Colubridae) பேரினத்தில் காணப்படும் ஊர்வன குடும்பத்தைச் சார்ந்த ஒரு வகைப் பாம்பு இனம் ஆகும். இவை தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படுகிறது.

## பரவல்
இவை பாக்கித்தான், இந்தியாவின் மேற்குத் தொடர்ச்சி மலைத்தொடர், ஆந்திரா, தமிழ் நாடு, மத்திய பிரதேசம், ஒரிசா, மகாராட்டிரா மற்றும் கேரளம் போன்ற பகுதிகளில் பரவியுள்ளது. 

## வாழ்விடம்
இவை இலையுதிர் (Deciduous) சமவெளி (Plain) குன்றுகள், மற்றும் பசுமை மாறாக் காடுகளில் (Evergreen forest) காணப்படுகிறது.

## நடத்தை
*திருவாங்கூர் ஓநாய் பாம்புகள்* இரவில் உணவுகளைத் தேடிப் பிடித்து உட்கொள்ளும் பழக்கத்தைக் கொண்டுள்ளது.

## மேலும் படிக்க
* Beddome, R. H. 1870 Descriptions of new reptiles from the Madras Presidency. Madras Monthly J. Med. Sci., 2: 169-176 [Reprint.: J. Soc. Bibliogr. Nat. Sci., London, 1 (10): 327-334, 1940]

பகுப்பு:இந்திய ஊர்வன
பகுப்பு:பாம்புகள்
கொச்சி பிரம்பு ஆமை

**கொச்சி பிரம்பு ஆமை** (*Cane turtle*) இவை இந்தியா நாட்டின் தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படும் ஒரு ஆமை வகையாகும். இவ்வகையான ஆமைகள் ஓரிட வாழ்வியாக உள்ளது. கடல் மட்டத்திலிருந்து 1500 அடிகள் உயரத்தில் கொச்சியின் காட்டுப்பகுதியில் 1912 ஆம் ஆண்டில் இனம் காணப்பட்டது. அப்போதைய நிலையில் இரண்டு ஆமைகள் கண்டுபிடிக்கப்பட்டன. அதற்குப்பிறகு 70 ஆண்டுகள் கழித்து 1982 ஆம் ஆண்டுதான் அடையாளம் காணப்பட்டது.

## மேற்கோள்கள்
* 
* Groombridge, B.; Moll, Edward O. & Vijaya, Jaganath (1983): Rediscovery of a rare Indian turtle. *[[Oryx (journal)|Oryx]]* **17**(3): 130-134.
* Henderson, J.R. (1912): Preliminary note on a new tortoise from South India. *Records of the Indian Museum* **7**(21): 217-218.
* Moll, Edward O.; Groombridge, B. & Vijaya, Jaganath (1986): Redescription of the cane turtle with notes on its natural history and classification. *[[Bombay Natural History Society|J. Bombay Nat. Hist. Soc.]]* **83**(Supplement): 112–126.
* Praschag, Peter; Schmidt, Christian; Fritzsch, Guido; Müller, Anke; Gemel, Richard & Fritz, Uwe (2006): *Geoemyda silvatica*, an enigmatic turtle of the Geoemydidae (Reptilia: Testudines), represents a distinct genus. *Organisms Diversity & Evolution* **6**(2): 151-162.  (HTML abstract). **Erratum**: *Organisms Diversity & Evolution* **6**(2): 254.  (HTML abstract)
* Sharath, B.K. (1990): On the Occurrence of the forest cane turtle (*Geoemyda silvatica*) in the Western Ghats of Karnataka, South India. *[[Hamadryad (journal)|Hamadryad]]* **15**(1): 34.
* Smith, M.A. (1941): *[[The Fauna of British India, Including Ceylon and Burma]]*: Reptilia and Amphibia*.
* Vijaya, Jaganath (1982): Rediscovery of the forest cane turtle (*Heosemys silvatica*) of Kerala. *Hamadryad* *'7**(3): 2-3.
* Vijaya, Jaganath (1983): Rediscovery of the Forest Cane Turtle, ''Heosemys (Geoemyda) silvatica'' (Reptilia, Testudinata, Emydidae) from Chalakudy Forests in Kerala. ''[[Bombay Natural History Society|J. Bombay Nat. Hist. Soc.]]'' **79**(3): 676-677
* Vijaya, Jaganath (1988): Status of the forest cane turtle (''Geoemyda silvatica''). ''[[Hamadryad (journal)|Hamadryad]]'' **13'''(2): 10

## வெளி இணைப்புகள்
* 

பகுப்பு:இந்திய ஊர்வன
பகுப்பு:ஆமைகள்
இந்திய கரட்டைப் பல்லி

**இந்திய கரட்டைப் பல்லி** (*Indian day gecko*, உயிரியல் வகைப்பாடு: *Cnemaspis indica*) எனப்படுபவை இந்தியா நாட்டின் தமிழகப் பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் காணப்படும் ஒரு பல்லி வகையாகும்.

## சான்றாதாரம்
* Boulenger, G.A. 1885 Catalogue of the Lizards in the British Museum (Nat. Hist.) I. Geckonidae, Eublepharidae, Uroplatidae, Pygopodidae, Agamidae. London: 450 pp.
* Gray, J. E. 1846 Descriptions of some new species of Indian Lizards. Ann. Mag. Nat. Hist. (1)18: 429-430
*  Bhupathy S, Nixon,A.M.A.2002 Communal egg laying by Cnemaspis indica in Mukuruthi National Park, Western Ghats, India. J Bombay Nat Hist Soc,99(2), 332.

## வெளி இணைப்புகள்
* day gecko
 

பகுப்பு:இந்திய ஊர்வன
பகுப்பு:ஊர்வன
மேற்குத் தொடர்ச்சி மலைப் பறக்கும் பல்லியோந்திகள்

**மேற்குத் தொடர்ச்சி மலைப் பறக்கும் பல்லியோந்திகள்** (*Western Ghats flying lizard*) என்பன இந்தியக் நாட்டில் காணப்படும் ஊர்வன வகையைச் சார்ந்த பல்லியோந்திகள்  சிற்றினமாகும். இவற்றின் விலாப்பகுதியில் காணப்படும் வௌவாலின் இறக்கை போன்ற சவ்வு காணப்படும். இத்தோலின் உதவியுடன் மரம் விட்டு மரம் பறப்பதுபோல் தாவிச்செல்லும் பழக்கம் கொண்டுள்ளது. இவை தமிழக வனப்பகுதியான மேற்குத் தொடர்ச்சி மலைத்தொடரில் அமைந்துள்ள ஆனை மலைக் காடுகளில் பரவலாகக் காணப்படுகின்றன. மேலும் கர்நாடகா, கேரளம் மற்றும் கோவாவின் காட்டுப்பகுதிகளிலும் காணப்படுகின்றன.

## குறிப்புகள்

## வெளி இணைப்புகள்
* தொடர்ச்சி மலைப் பறக்கும் பல்லியோந்தி

பகுப்பு:இந்திய ஊர்வன
பகுப்பு:ஊர்வன
நீலஞ்சம்பா (நெல்)

**நீலஞ்சம்பா** (*Neelan samba*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின், காஞ்சிபுரம் மாவட்டத்திலுள்ள, “சுக்கன் கொள்ளை” எனும் நாட்டுப்புறப் பகுதியில் பிரதானாமாக விளையக்கூடிய இந்நெல் வகை, ஒரு ஏக்கருக்கு சுமார் 1500 கிலோ நெல் தானியமும், சுமார் 1800 கிலோ வைக்கோலும் கிடைப்பதாக கூறப்படுகிறது.

## பருவகாலம்
மத்திய, மற்றும் நீண்டக்கால நெல் வகையைச்சார்ந்த நெற்பயிர்கள் சாகுபடி செய்ய ஏற்ற பருவகாலமான சம்பா பட்டம் எனும் இப்பருவத்தில், 175 - 180 நாள் வயதுடைய நீலஞ்சம்பா பயிரிடப்படுகிறது. மேலும் ஆகத்து, மற்றும் செப்டம்பர் மாதங்களில் தொடங்கக்கூடிய சம்பா பட்டத்தில் தமிழ்நாட்டின் அனைத்து மாவட்டங்களிலும், சாகுபடி செய்ய ஏற்றப் பருவமாக விளங்குகிறது.

## வளருகை
நீர் சூழ்ந்த நிலைகளில் உள்ள நிலங்களில் செழித்து வளரக்கூடிய இந்த நெல் வகையின் அரிசி, தடித்த பெரு நயத்துடன் சிவப்பு நிறத்தில் காணப்படும். மேலும், முற்காலத்தில் படகில் சென்று அறுவடை செய்யப்பட்ட நீலஞ்சம்பா நெற்பயிர்கள், இலைத் தத்துப்பூச்சி மற்றும் கதிர்நாவாய்ப் பூச்சிகளை எதிர்க்கும் திறன் கொண்டவை.

## குறிப்புகள்
* நீலஞ்சம்பா அரிசிச்சோறு பால் கொடுக்கும் பெண்களுக்கு மிகவும் ஏற்றதாக கூறப்படுகிறது.
* நீர் சூழ்ந்து காணப்படும், ஏரியின் உட்புற விளிம்புகள், முகத்துவாரப் பகுதிகள், ஓடைகள் போன்ற சதுப்புநிலங்களில் நன்கு வளரக்கூடியது.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை
## புற இணைப்புகள்
* நீலஞ்சம்பா நெற்கதிர்
* நீலஞ்சம்பா அரிசிப் படிமம்.
* நீலஞ்சம்பா நெல்லிலும் ஜொலிக்கும் வருவாய்

## சான்றுகள்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
பன்னிருவர், சியா இசுலாம்

[thumb|[கர்பலாவில் உள்ள இமாம் உசைன் மசூதி]]

**பன்னிருவர்கள்** (Twelver)  (, , )  சியா இசுலாமின் ஒரு பிரிவாகும். முகமது நபியின் மருமகனும் கலீபாவுமான அலீக்குப் பின்னர் வந்த 12 இமாம்களை பன்னிருவர்கள் என்பர்.

பன்னிருவர் எனும் சொல் சியா இசுலாமிய சமயத்தின் 12 இமாம்களைக் குறிக்கும்.
திருக்குர்ஆன் மற்றும் முகமது நபி போன்ற இறைத்தூதர்கள் மற்றும் இறை வாக்காளர்களின் நற்செய்திகள் மற்றும் பன்னிரு இமாம்கள் விளக்கிய  நபிமொழிகள் அடிப்படையில் இமாமிய சியா பிரிவு தத்துவங்கள் கொண்டுள்ளது.

முகமது நபிக்கு அடுத்து வந்த இப்பன்னிருவர்கள் இசுலாமிய சமூகத்தின் ஆன்மிகம் மற்றும் அரசியல் பணிகளுக்கு தலைமை தாங்கி நடத்தி செல்லும் அதிகாரம் பெற்றவர்கள் என அறியப்படுகிறது.

பன்னிருவர்களின் இறையியல்  கொள்கைகளின் படி, இசுலாமிய சமூகத்தை அறவழியில் வழியில் நடத்திச் செல்வதுடன், சரியத் சட்டங்களை சமூகத்தில்  நிலைநாட்டவும், அவற்றை தேவைப்படும் இடத்தில் விளக்கவும்  செய்கின்றனர்.

குரானில் உள்ள வேத வாக்கியங்களை விளக்கும் ஆற்றல் படைத்தவர்கள். மேலும் முகமது நபிகள் அருளிய  சுன்னாவின் படி இசுலாமிய சமூகத்திற்கு முன்மாதிரியாக வாழ்ந்தவர்கள்.

ஈரான், அசர்பைசான், ஈராக், பஹ்ரைன், லெபனான் போன்ற இசுலாமிய நாடுகளில் பன்னிருவர்களைப் பின்பற்றும் சியா பிரிவு இசுலாமியர்கள் பெரும்பான்மையாக வாழ்கின்றனர். இந்தியா, பாகிஸ்தன், சவுதி அரேபியா, யேமன், வங்காளதேசம், குவைத், ஓமன், ஐக்கிய அரபு அமீரகம், கத்தார், நைஜிரியா, எகிப்து, சாட் மற்றும் தான்சானியா போன்ற நாடுகளிலும் சிறுபான்மையினத்தவராக உள்ளனர்.

இசுலாமிய நாடுகளில் ஈரானிய அரசு மட்டும் பன்னிருவர் (சியா இசுலாம்) நெறியை அலுவல் சமயமாக கொண்டுள்ளது.

## பன்னிருவர்கள்
பன்னிரு இமாம்களின் பெயர்கள்:
* முதல் இமாம்:  அமிருல் மூமினீன் அலீ
* இரண்டாம் இமாம்: அல் ஹசன் இபின் அலீ இபின் அபி தலிப்
* மூன்றாம் இமாம்: இமாம் ஹுசைன் பின் அலீ இபின் தலிப்
* நான்காம் இமாம்: அலீ இபின் அல்-ஹுசைன்
* ஐந்தாம் இமாம்: முகமது இபின் அலீ
* ஆறாம் இமாம்: ஜாஃபர் இபின் முகமது
* ஏழாம் இமாம்: மூசா பின் ஜாஃபர்
* எட்டாம் இமாம்: அலீ இபின் மூசா
* ஒன்பதாம் இமாம்: முகமது இபின் அலீ
* பத்தாம் இமாம்: அலீ இபின் முகமது
* பதினொன்றாம் இமாம்: அல் ஹசன் இபின் அலீ
* பனிரெண்டாம் இமாம்: அல் ஜுஜ்ஜாத் முகமது இபின் அல்-ஹசன்

## இதனையும் காண்க
* அலீ
* சியா இசுலாம்
* சபாவித்து வம்சம்

## அடிக்குறிப்புகள்

## மேற்கோள்கள்
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* * 
* 
* 
* 
* 
* 

## வெளி இணைப்புகள்
* Biggest twelver video library
* A Brief History Of The Lives Of The Twelve Imams  a chapter of Shi'a Islam (book) by Muhammad Husayn Tabatabaei
* 07: 06 The Twelve Imams Taken From "A Shi'ite Anthology" by Muhammad Husayn Tabatabaei
* A Short History of the Lives of The Twelve Imams 
* Ithna 'Ashariyah An article by Encyclopædia Britannica online
* al-Islam.org – Ahlul Bayt Digital Islamic Library Project
* Twelver Media Source 

பகுப்பு:இசுலாமியப் பிரிவுகள்
பகுப்பு:இசுலாமிய மெய்யியலாளர்கள்
நியூஸ்18 தமிழ்நாடு தொலைக்காட்சி

**நியூஸ்18 தமிழ்நாடு** என்பது 2016 ஆம் ஆண்டு முதல் தமிழ்நாட்டில் சென்னையை தலைமையிடமாக கொண்டு இயங்கும் தமிழ் மொழி 24 மணி நேர செய்தி தொலைக்காட்சி சேவை ஆகும். இது முகேசு அம்பானியின் நியூஸ்18 குரூப்புக்கு சொந்தமானது ஆகும். இந்த தொலைக்காட்சியில் காலத்தின் குரல், சினிமா 18 உள்ளிட்ட நிகழ்ச்சிகள் ஒளிபரப்பாகி வருகின்றன.

## மேற்கோள்கள்

## வெளி இணைப்புகள்
* News18 Official Site 
* News18 TamilNadu on YouTube
* News18 Tamil Nadu on Facebook
* News18 Tamil Nadu on Twitter

பகுப்பு:2016 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள்
பகுப்பு:தமிழ்த் தொலைக்காட்சிச் சேவைகள்
பகுப்பு:தொலைக்காட்சி நிலையங்கள் சென்னை
பகுப்பு:செய்தி தொலைக்காட்சி அலைவரிசைகள்
நினைவு நிறுவனம்

**நினைவு நிறுவனம்** என்பது பொது அறிவு வளங்களின் களஞ்சியங்களைப் பாதுகாத்து பகிரும் நிறுவனம் ஆகும்.  நூலகம், ஆவணகம், அருங்காட்சியகம், காட்சிக்கூடம், பண்பாட்டு நிறுவனங்கள் போன்ற நிறுவனங்களுக்கு பொதுவான ஒரு சொல்லாக இது பயன்படுத்தப்படுகின்றது.  எண்ணிம உலகில், இந்த நிறுவனங்களின் செயற்பாடுகள் பல நிலைகளில் இணைந்ததாலும், வேறுபாடுகள் குறைந்ததாலும், இவற்றை ஒருங்கே குறிக்க இந்தச் சொல கூடிதலாகப் பயன்படுத்தப்படலாயிற்று.

படைப்புகள், பதிவுகள், பெளதீக பொருட்கள், மரபுத் தளங்கள் (sites) ஊடாக நினைவு நிறுவனம் ஒரு சமூகத்தின் அறிவுத் தளங்களை, வரலாற்றை, அடையாளத்தை, தொடர்புகளை பேண உதவுகின்றது.  குடிசார் சமூகத்தின் செயற்பாடுகளுக்கு, குறிப்பாக மக்களாட்சிக்கு, மனித உரிமைகளுக்கு நினைவு நிறுவனங்கள் உதவக் கூடியன.

## மேற்கோள்கள்


## வெளி இணைப்புகள்
* From museum to memory institution: the politics of European  culture online

பகுப்பு:தகவல் அறிவியல்
உள்ளங்கை

**உள்ளங்கை** (palm, volar) என்பது கையின்  தொடக்கப் பகுதியில் அமைந்துள்ள, உட்பக்கப் பகுதி ஆகும். இதன் நுனியில் கைவிரல்களும்(fingers), மறுமுனையில் மணிக்கட்டும்(wrist) அமைந்துள்ளது. இதன் மறுபக்கத்தை, புறங்கை என்று அழைப்பர். உடலின் வெளிப்புறத்தில் உள்ளங்கை இருந்தாலும், புறங்கையை விட, வெள்ளை நிறமாகவோ, வெளிர் சிவப்பு நிறமாகவோக் காணப்படுகிறது. உள்ளங்கையின் உட்புறம், கோடுகள் போன்ற தோல் அமைவுகள் உள்ளன. இவற்றை கைரேகைகள் என்பர். இந்த ரேகைகள் உள்ளங்கைகளில் தோன்றுவது குறித்த மாறுபட்ட அறிவியல் கோட்பாடுகள் நிலவுகின்றன. பெரும்பாலோனார், கருப்பையின் உள்ளே கரு வளர்நிலையில், கைவிரல்கள் மூடிய நிலையிலேயே இருந்ததால் தோன்றி இருக்கலாம் எனக் கருதுகின்றனர்.

## குரங்கினங்களில் உள்ளங்கை
பரிணாம வளர்ச்சியில் குரங்கினங்கள் உயர்நிலையாகக் கருதப்படுகின்றன. இதில் ஒராங்குட்டான், சிம்பன்சி ஆகிய குரங்கினங்களின் மரபுத்தடங்கள், மனிதனின் மரபுத் தடங்களோடு மிகவும் நெருக்கமாக ஒத்து வருகின்றன. எனவே, குரங்கினங்களின் உள்ளங்கை பயன்பாடு, மனிதனின் உள்ளங்கை பயன்பாடோடு பரிணாம அடிப்படையில் உயர்நிலையை அடைந்துள்ளது.

## மனிதச் சமூகப் பொருண்மைகள்
**உள்ளங்கை நெல்லிக்கனி* என்ற பழமொழி, *வெளிப்படையாக*, *தெளிவாக* என்ற கருத்தைத் தெரிவிக்கிறது.
*சமூகத்தில் உள்ளத்தூய்மை, ஒழுக்கம் என்பதைச் சுட்ட, இச்சொல் பயன் படுத்தப் படுகிறது. எடுத்துக்காட்டு,*பொது வாழ்வில் *உள்ளங்கை* சுத்தமாக இருக்க வேண்டும். *
* கைரேகைகளை அடிப்படையாகக் கொண்டு, எதிர்காலத்தினைக் கணிக்கும் சோதிடமுறை, தமிழகத்தில் நெடுங்காலமாக இருக்கும் சமூக பழக்கவழக்கங்களில் ஒன்றாகும்.
*பரத நாட்டியம் போன்ற பாரம்பரிய நடனங்களில், உள்ளங்கை பலவகை முத்திரைகளுக்குப் பயன்படுத்தப் படுகிறது.
* பல இந்திய  இசைக்கருவியில் உள்ளங்கையின் பயன்பாடு மிக முக்கியப் பங்கு வகிக்கிறது.
*கைத்தட்டல் ஓசை என்பது சமூக ஒப்புதலுக்கும், வரவேற்புக்கும், மகிழ்ச்சிக்கும் குறியாக, பன்னெடுங்காலமாக இருந்து வருகிறது.
*இரு சக்கர, நான்கு சக்கர ஊர்திகளை இயக்கும் போது, உள்ளங்கையின் பயன்பாடு மிகவும் இன்றியமையாதது ஆகும்.
*குத்தூசி மருத்துவத்தின்  கோட்பாடுகளின் படி, உடலின் முக்கிய நரம்புகள் முடிவடைவதால், சில நோய்களுக்கு, உள்ளங்கையின் முக்கிய இடங்களில் அம்மருத்துவம்  செய்யப் படுகிறது.
*திருமணம், தீபாவளி, இரமலான் நோன்பு போன்ற  சமூக நிகழ்ச்சிகளில், உள்ளங்கையில் மருதாணி வைக்கும் வழக்கம், இந்தியாவில் அனைத்து மதத்தினவரிடமும் நிலவுகிறது.
*வர்மகலையில் உள்ளங்கை மிகவும் பயனாகிறது.
*கல்லீரல் இழைநார் வளர்ச்சி என்ற நோய் தாக்கும் போது, உள்ளங்கையின் நிறம்,  வழக்கத்திற்கு விரோதமாகச் சிவப்பு நிறமாகி, நோய் அறிகுறியாக விளங்குகிறது.

## உடற்கூற்றியல்

## காட்சியகம்

File:Orang_Utan,_Semenggok_Forest_Reserve,_Sarawak,_Borneo,_Malaysia.JPG|உள்ளங்கையில் உணவு
File:Gombe Stream NP Jungtier fressend.jpg|உள்ளங்கையில் உணவு
File:Сложенные руки человека образуют чашу для воды.JPG|நீர் பருக உதவுகிறது
File:Палка, захваченная рукою человека..JPG|பிடிமானம் அளிக்கிறது
File:Hasthamudra1.JPG|பதாகம் - நடன முத்திரை 
File:Elathalam - ഇലത്താളം 01.JPG|ஏலதாளம்
File:Sujichim (hand acupuncture).jpg|குத்தூசி மருத்துவம்
File:Psoriasis of the palms.jpg|இட,வல உள்ளங்கைகள்
File:Anatomy, descriptive and surgical (1897) (14761750331).jpg|உள்ளங்கையின் தசைநார்கள்
File:Slide12OOOO.JPG|தசைநார்களின் அசைவுத்தொகுதி
File:Anatomy, descriptive and surgical (1887) (14765700935).jpg|உள்ளங்கையின் எலும்புத் தொகுதி


பகுப்பு:உடல் உறுப்புக்கள்
சொக்கநாத நாயக்கர் அரண்மனை

thumb
வலது|thumb|200x200px|அரண்மனையின் உட்புறம்
**சொக்கநாத நாயக்கர் அரண்மனை**, என்பது தற்போது அதிராரப்பூர்வமாக  **ராணி மங்கம்மாள் மகால்** என அழைக்கப்படுவது. பதினேழாம் நூற்றாண்டின் நடுப்பகுதியைச் சேர்ந்த ஒரு அரண்மனையாகும். இது மதுரை நாயக்கர்களால் கட்டப்பட்டது. இது தமிழ்நாட்டின்திருச்சிராப்பள்ளியில் மலைக்கோட்டையின் அடிவாரத்தில் உள்ளது. இந்த அரண்மனையை மதுரை ஆட்சியாளரானசொக்கநாத நாயக்கர் கட்டினார். இது *மதுரை நாயக்கர்கள்* திருச்சிராப்பள்ளியைத் தலைநகராகக் கொண்டு 1616 முதல் 1634 வரையும் பின்னர் 1665 முதல் 1736 இல் ஆண்டபோது இது  *தர்பார் * என அழைக்கப்பட்டது. தற்போது இந்த அரண்மனையில் திருச்சிராப்பள்ளி அரசு அருங்காட்சியகம் செயல்படுகிறது. அரண்மனையின் வளாகத்தில் பல அரசு அலுவகங்கள் செயல்படுகின்றன.

## மேற்கோள்கள்
* Opulence of a bygone era - The Hindu 
* Testimony to a rich past  - The Hindu 
பகுப்பு:மதுரை நாயக்கர்கள்
பகுப்பு:தமிழ்நாட்டு அரண்மனைகள்
பகுப்பு:திருச்சிராப்பள்ளி நகரம்
ஆ. தியாகராசா

**ஆறுமுகம் தியாகராசா** (*Arumugam Thiagarajah*, 17 ஏப்ரல் 1916 &ndash; 25 மே 1981) இலங்கைத் தமிழ் அரசியல்வாதியும், முன்னாள் நாடாளுமன்ற உறுப்பினரும், ஆசிரியரும் ஆவார்.

## வாழ்க்கைக் குறிப்பு
தியாகராசா, ஆறுமுகம் மற்றும் அமிர்தவல்லி ஆகியோருக்கு 1916 ஏப்ரல் 17 இல் மலேசியாவில் பிறந்தார். தனது எட்டு வயதில் இலங்கை வந்து யாழ்ப்பாணத்திலே கல்வி கற்றார். பின்பு இவர் சென்னை அடையாறு கலாசேத்திராவில் சேர்க்கப்பட்டு கல்வி பயின்றார்.

1936 இல் இளங்கலைப் பட்டமும், 1938 இல் முதுகலைப் பட்டமும், 1941 இல் எம்.லிட்., பட்டமும் பெற்று இலங்கை திரும்பி காரைநகர் இந்துக் கல்லூரியில் ஆசிரியராகப் பணியாற்றினார். 1942 இல் மகேசுவரி சிவகுருநாதன் என்பவரைத் திருமணம் புரிந்தார். 1946 இல் காரைநகர் இந்துக் கல்லூரியின் தலைமை ஆசிரியராகப் பொறுப்பேற்று, 1970 இல் கல்விச் சேவையில் இருந்து ஓய்வு பெற்று அரசியலில் இறங்கினார். 1979 ஆம் ஆண்டு இந்தியா சென்று கலாநிதி பட்டத்திற்கான ஆய்வினை மேற்கொண்டு "இலங்கையும் தென் ஆசியாவின் பொருளாதார ஒத்துழைப்பு" என்ற நூலை எழுதினார்.

## அரசியலில்
தியாகராசா அகில இலங்கைத் தமிழ்க் காங்கிரசு கட்சியின் வேட்பாளராக வட்டுக்கோட்டைத் தொகுதியில் 1970 நாடாளுமன்றத் தேர்தலில் போட்டியிட்டு இலங்கைத் தமிழரசுக் கட்சி வேட்பாளர் அ. அமிர்தலிங்கத்தை 725 வாக்குகள் வித்தியாசத்தில் வெற்றி பெற்று நாடாளுமன்றம் சென்றார். தேர்தலில் வெற்றி பெற்ற சில நாட்களில் அவர்  சிறிமாவோ பண்டாரநாயக்கா தலைமையிலான இலங்கை சுதந்திரக் கட்சி அரசில் சேர்ந்து புதிய குடியரசு அரசமைப்புக்கு ஆதரவாக வாக்களித்தார். 1972 ஆம் ஆண்டில் இவரது கொழும்பு இல்லத்தில் வைத்து இவர் மீது இடம்பெற்ற கொலை முயற்சியில் உயிர் தப்பினார்.

தியாகராசா 1977 தேர்தலில் சுயேட்சை வேட்பாளராகப் போட்டியிட்டு தமிழர் விடுதலைக் கூட்டணி வேட்பாளர் தா. திருநாவுக்கரசுவிடம் 18,200 வாக்குகள் வித்தியாசத்தில் தோற்றார். இவர் பின்னர் ஐக்கிய தேசியக் கட்சியில் சேர்ந்தார். 1981 சூன் 4 இல் நடத்தப்படவிருந்த முதலாவது மாவட்ட அபிவிருத்தி சபைத் தேர்தலில் யாழ்ப்பாண மாவட்டத்தில் அக்கட்சியின் முதன்மை வேட்பாளராக அறிவிக்கப்பட்டார். ஐக்கிய தேசியக் கட்சியின் வேட்பாளர்களுக்கு எதிராக ஈழப்போராளிகள் எச்சரிக்கை விடுத்திருந்தனர்.

## படுகொலை
1981 மே 24 இல் மூளாய் என்ற ஊரில் கட்சித் தேர்தல் கூட்டம் ஒன்றில் உரையாற்றி விட்டு இரவு பத்தரை மணியளவில் தனது வாகனத்தில் வந்து அமர்ந்த போது புளொட் போராளி ஒருவரால் சுடப்பட்டார். இவர் பின்னர் அவர் யாழ்ப்பாணம் பொது மருத்துவமனையில் அனுமதிக்கப்பட்டு, அடுத்த நாள் 1981 மே 25 அன்று இரவு 07:30 மணியளவில் தனது 65-ஆவது அகவையில் சிகிச்சை பலனின்றி உயிரிழந்தார்.

## மேற்கோள்கள்

பகுப்பு:1916 பிறப்புகள்
பகுப்பு:1981 இறப்புகள்
பகுப்பு:இலங்கைத் தமிழ்க் காங்கிரசுக் கட்சி அரசியல்வாதிகள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:யாழ்ப்பாண மாவட்ட மக்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:இலங்கைத் தமிழ் அரசியல்வாதிகள்
பகுப்பு:ஐக்கிய தேசியக் கட்சி அரசியல்வாதிகள்
பகுப்பு:இலங்கையில் கொலை செய்யப்பட்ட அரசியல்வாதிகள்
பகுப்பு:இலங்கைத் தமிழ் ஆசிரியர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
கேசவ தேவ் கோயில்

thumb|மதுரா கிருஷ்ணர் கோயிலின் நுழைவாயில்
**கேசவ தேவ் கோயில்** (Keshav Dev Temple) வட இந்தியாவின் உத்தரப் பிரதேச மாநிலத்தின் மதுரா நகரத்தில் உள்ள கிருஷ்ணர் பிறந்த இடத்தில் அமைந்துள்ளது. முக்தி தரும் ஏழு நகரங்களில் ஒன்றான மதுராவில் அமைந்த கிருஷ்ணருக்கு அர்பணிக்கப்பட்ட   இக்கோயில் இந்துக்களின் புனித யாத்திரைத் தலங்களில் ஒன்றாக விளங்குகிறது. 
இக்கோயிலின் மூலவராக கேசவ தேவ் விளங்குகிறார்.

இக்கோயிலில் ஹோலி பண்டிகை, கிருஷ்ண ஜெயந்தி போன்ற முக்கியத் திருவிழாக்கள் நடைபெறுகிறது.

## வரலாறு

இந்து தொன்மவியலின் படி, இக்கோயிலை கிருஷ்ணரின் கொள்ளுப் பேரனான வஜ்ரநாபன் நிறுவியதாக கருதப்படுகிறது.
பொ.ஊ. 400-இல் குப்தப் பேரரசின் இரண்டாம் சந்திரகுப்தர் காலத்தில் சிறிதாக இருந்த கேசவ தேவ் கோயிலை பெரிதாக நிறுவினார்.  
பின்னர் புந்தேல்கண்ட் பிரதேசத்தில் உள்ள  ஓர்ச்சா நாட்டு  ராஜ்புத்திர மன்னர் வீர் சிங்  கேசவ தேவ் கோயிலை சீரமைத்து கட்டியதாக கருதப்படுகிறார். 

கேசவ தேவ் கோயில் பொ.ஊ. 1017-இல் கஜினி முகமதுவால் சிதைக்கப்பட்டது. 16-ஆம் நூற்றாண்டில் சைதன்ய மகாபிரபு கேசவ தேவ் கோயிலுக்கு தரிசனம் செய்ய வந்த போது,   சிக்கந்தர் லோதியால் கேசவ தேவ் கோயில் இடிக்கப்பட்டதாக கூறியுள்ளார்.
முகலாயப் பேரரசர் ஜஹாங்கீர் ஆட்சிக் காலத்தில் புந்தேல்கண்ட் பிரதேசத்தில் உள்ள  ஓர்ச்சா நாட்டு  ராஜ்புத்திர மன்னர் வீர் சிங், கேசவ தேவ் கோயிலை சீரமைத்து கட்டினார்.  1699-இல் அவுரங்கசீப் கட்டளையின் படி கேசவ தேவ் கோயில் இடித்துத் தள்ளப்பட்டது.  

1944-இல் மதன் மோகன் மாளவியா கேசவ தேவ் கோயிலைப் புதுப்பித்துக் கட்ட முயன்றார். ஆனால் மாளாவியா இறந்து விட, பிர்லா குடும்பத்தின் அறக்கட்டளை நிதியுதவியுடன் 1951-இல் கேசவ தேவ் கோயில் கட்டி முடிக்கப்பட்டது.

## இதனையும் காண்க
* கிருஷ்ண ஜென்மபூமி
* பங்கே பிகாரி கோயில்
* இராதா ராணி கோயில்
* பிருந்தாவனம் காதல் கோயில்

## மேற்கோள்கள்

## வெளி இணைப்புகள்

* Keshava Deo Temple

பகுப்பு:கிருட்டிணன்
பகுப்பு:மதுரா மாவட்டம்
பகுப்பு:இந்து யாத்திரைத் தலங்கள்
திவ்ய தேசம்
பகுப்பு:உத்தரப் பிரதேச இந்துக் கோயில்கள்
பகுப்பு:கிருஷ்ணர் கோயில்கள்
பகுப்பு:கிருஷ்ண ஜென்ம பூமி வழக்கு
கிருஷ்ணரின் வெண்ணெய்ப் பந்து

**கிருஷ்ணரின் வெண்ணெய்ப் பந்து** (Krishna's Butterball)  (வான் இறைக்கல் என்றும் அழைக்கப்படுகிறது)  கருங்கலால் ஆன பெரிய உருண்டை வடிவத்தில் தோற்றமளிக்கும் இக்கருங்கல் உருண்டை தமிழ்நாட்டின் காஞ்சிபுரம் மாவட்டத்தில் உள்ள மாமல்லபுரம் கடற்கரை அருகே சிறு குன்றின் மீது கீழே விழும் நிலையில் உள்ளது. இக்கருங்கல் உருண்டை 6 மீட்டர் உயரமும், 5 மீட்டர் அகலமும் 250 டன் எடையும் கொண்டது. கிருஷ்ணரின் வெண்ணெய்ப் பந்து, குன்றின் சரிவில் நான்கடி பரப்பளவில் 1,200 ஆண்டுகளாக நிலைத்து நிற்கிறது. மாமல்லபுரத்திற்கு வரும் சுற்றுலாப் பயணிகள் இக்கிருஷ்ணரின் வெண்ணெய்ப் பந்தைக் கண்டுச் செல்கின்றனர்.

## பெயர்க்காரணம்
இந்து தொன்மவியலின் படி, கிருஷ்ணர் தன் தாய் யசோதையின் பெரும்  பானையிலிருந்த வெண்ணெயை திருடித் தின்ற செயலை நினைவுகூரும் வகையில் இக்கல் உருண்டையானது கிருஷ்ணரின் வெண்ணெய்ப் பந்து என அழைக்கப்படுகிறது.

## வரலாறு
பல்லவ மன்னர் முதலாம் நரசிம்ம பல்லவன் கிருஷ்ணரின் வெண்ணெய்ப் பந்து என அழைக்கப்படும், இந்த கருங்கல் உருண்டையை குன்றிலிருந்து கீழே இறக்க செய்த முயற்சி தோல்வியில் முடிந்தது.

1908-இல் சென்னை மாகாணத்தின் ஆளுநாராக இருந்த ஆர்தர் ஹேவ்லாக், எந்நேரத்தில் கீழே விழும் நிலையில் இருக்கும் இப்பெரிய உருண்டையான கல்லை, பாதுகாப்பு காரணம் கருதி ஏழு யானைகளின் உதவியால் குன்றுலிருந்து கீழே இறக்க முயற்சி எடுத்தார். ஆனால் இவரது முயற்சி வெற்றிபெறவில்லை.

12 அக்டோபர் 2019 அன்று, இந்தியப் பிரதமர் நரேந்திர மோதி மற்றும் சீன அதிபர் சீ சின்பிங் ஆகியோர் தங்களது இரண்டாவது "முறைசாரா உச்சிமாநாட்டின்" போது கிருஷ்ணரின் வெண்ணெய்ப் பந்து முன் புகைப்படம் எடுத்துக்கொண்டனர்.

## விவரங்கள்
இந்த கிருஷ்ணரின் வெண்ணெய்ப் பந்து பாறாங்கல் ஏறத்தாழ ஆறு மீட்டர் (20 அடி) உயரமும், ஐந்து மீட்டர் (16 அடி) அகலமும் கொண்டது. மேலும்  சுமார் 250 டன்கள் எடையும்  கொண்டது.  இது  உயரமான அஸ்திவாரத்தின் மேல் ஒரு சரிவில் மிதந்து நிற்பதாகத் தெரிகிறது, இது இயற்கையாகவே அரிக்கப்பட்ட மலையின் பாறையாகும். இது 1,200 ஆண்டுகளாக அதே இடத்தில் இருப்பதாகக் கூறப்படுகிறது. இப்பாறையின் பின்புறத்தில் உள்ள ஒரு பகுதி அரிக்கப்பட்டு,  அரை கோளப் பாறை போல தோற்றமளிக்கும் அதே வேளையில், மற்ற மூன்று பக்கங்களிலிருந்தும் வட்ட வடிவமாகத் தெரிகிறது.

## மேற்கோள்கள்

பகுப்பு:செங்கல்பட்டு மாவட்டம்
பகுப்பு:மாமல்லபுரம்
பகுப்பு:தமிழ்நாட்டுச் சுற்றுலா மையங்கள்
தேவபந்து

**தேவபந்து** (Deoband) (, , *Devband*)  இந்தியாவின் உத்தரப் பிரதேச மாநிலத்தின் சகரன்பூர் மாவட்டத்தில் அமைந்த நகரம் ஆகும். தேவபந்து நகரம் தில்லியிலிருந்து 150 கிலோ மீட்டர் தொலைவில் உள்ளது. மாவட்டத் தலைமையிட நகரமான சகாரன்பூர் நகரத்திலிருந்து  41 கிலோ மீட்டர் தொலைவில் தேவபந்து நகரம் உள்ளது.

25 உறுப்பினர்கள் கொண்ட நகராட்சி மன்றம் உடையே தேவபந்து நகரத்தில் புகழ் பெற்ற இசுலாமிய  தாருல் உலூம் தேவ்பந்த்   (இசுலாமியப் பல்கலைக்கழகம்),),  *பாலசுந்தரி கோயில்*  மற்றும் ஜாமியா திப்பியா யுனானி மருத்தவக்  கல்லூரி அமைந்துள்ளது.

## மக்கள் தொகையியல்
2011-ஆம் ஆண்டின் மக்கள் தொகை கணக்கெடுப்பின் படி தேவபந்து நகரத்தின் மொத்த மக்கள் தொகை  97,037     ஆகும். அதில் ஆண்கள் 53,538; பெண்கள்  43,499  ஆக உள்ளனர். பாலின விகிதம் 1000 ஆண்களுக்கு,  812  பெண்கள் வீதம் உள்ளனர். சராசரி எழுத்தறிவு விகிதம் 75.23 % ஆக உள்ளது. ஆண்களின் எழுத்தறிவு  79.59 % ஆகவும்; பெண்களின் எழுத்தறிவு 69.77 % ஆகவும் உள்ளது. மொத்த மக்கள் தொகையில் ஆறு வயத்திற்குட்பட்டவர்கள் 12,200 ஆக உள்ளனர். இந்நகரத்தில் உருது, இந்தி  மற்றும் ஆங்கில மொழிகள் பேசப்படுகிறது.

### சமயம்
97,037 மக்கள் தொகை கொண்ட தேவபந்து நகரத்தில் இசுலாமியர்கள் 71.06% ஆகவும்,  இந்துக்கள்   27.87% ஆகவும், சமணர்கள் 0.44% ஆகவும், கிறித்தவர்கள் 0.25% ஆகவும், சீக்கியர்கள் 0.22% ஆகவும்,  மற்றவர்கள் 0.16% ஆகவும் உள்ளனர்.

## மேற்கோள்கள்

## வெளி இணைப்புகள்
* http://m.youtube.com/watch?v=zSxMTFzeNFg
* Deoband Rector Maulana Ghulam Vastanvi talks to TCN on Gujarat -  TCN News
* Deoband series -  TCN News

பகுப்பு:உத்தரப் பிரதேச மாநிலத்திலுள்ள ஊர்களும் நகரங்களும்
பகுப்பு:சகாரன்பூர் மாவட்டம்
காடைக் கழுத்தான் (நெல்)

**காடைக் கழுத்தான்** (*Kadaikazhuthan*) என்று அழைக்கப்படும் இந்த நெல் வகை, ஒரு பாரம்பரிய நெல் வகையாகும். தமிழகத்தின், காஞ்சிபுரம் மாவட்டத்திலுள்ள, “சுக்கன் கொள்ளை” எனும் நாட்டுப்புறப் பகுதியில் பிரதானாமாக விளையக்கூடிய இந்நெல் வகை, ஒரு ஏக்கருக்கு சுமார் 1350 கிலோ நெல் தானியமும், சுமார் 1200 கிலோ வைக்கோலும், மகசூலாக கிடைப்பதாக கூறப்படுகிறது.

## பருவகாலம்
மத்திய, மற்றும் நீண்டக்கால நெல் வகையைச்சார்ந்த நெற்பயிர்கள் சாகுபடி செய்ய ஏற்ற பருவகாலமான சம்பா பட்டம் எனும் இப்பருவத்தில், 165 - 170 நாள் வயதுடைய காடைக் கழுத்தான் பயிரிடப்படுகிறது. மேலும் ஆகத்து, மற்றும் செப்டம்பர் மாதங்களில் தொடங்கக்கூடிய சம்பா பட்டத்தில் தமிழ்நாட்டின் அனைத்து மாவட்டங்களிலும், சாகுபடி செய்ய ஏற்றப் பருவமாக விளங்குகிறது.

## வளருகை
நாற்று நடவு முறைக்கு ஏற்ற இராகமான இது, சிறந்த வடிகால் வசதியுடனான நிலப்பகுதிகளில் செழித்து வளரக்கூடிய நெல் வகையாகும். வெள்ளை நிறத்துடனும், சிறந்த தரத்துடனும் காணப்படும் இந்நெல்லின் அரிசியில், தென்னிந்திய சிறப்பு உணவுப் பண்டமாக கருதப்படும் "பிட்டு" செய்வதற்கு ஏற்றதாக கூறப்படுகிறது.

## குறிப்புகள்
* காடைக் கழுத்தான் நெல்மணிகள் முனையின் கூம்புப் பகுதியில் வெண்ணிற வளையம் காணப்படுவதால், இந்த நெல்லிற்கு **காடைக் கழுத்தான்** என்றழைக்கப்பதாக கூறப்படுகிறது.

## இவற்றையும் காண்க
* பாரம்பரிய நெல்
* இலங்கையின் பாரம்பரிய அரிசி
* இயற்கை வேளாண்மை
* வேளாண்மை

## சான்றுகள்

## புற இணைப்புகள்
* காடைக் கழுத்தான் நெல் படிமங்கள்
* காடைக் கழுத்தான் நெல் படிமம்

பகுப்பு:நெல் வகைகள்
பகுப்பு:தமிழ்நாட்டின் நெல் வகைகள்
தாவரப் பல்வகைமை

தாவரவியலில், **தாவரப் பல்வகைமை** (,  ) என்பது தாவரப் பெயரிடல் முறைமையில், ஒரு துணை அலகாகப் பயனாகிறது. இதனைச் சுருக்கமாக, var. என்று குறிப்பிடுவர். இனம் /சிற்றினம் என்பதற்கு அடுத்து கீழே, இந்த தாவரவியல் படிமுறை உள்ளது. சில நேரங்களில், இவற்றிற்கு நடுவே, துணையினம் வரும்.துணையினம் என்ற தாவரவியல் படிநிலை பெயரிடுதலை,  நிலவியல் அடிப்படையிலான வேறுபாடுகளை அறிந்து கொள்வதற்குப் பயன்படுத்த வேண்டும். அந்த குறிப்பிட்ட நிலத்தில் பரவலாக ஒரு இனம் காணப்பட்டால், அத்தாவர பல்வகைமை குறிப்பிடுதல் பொருத்தமாகும். . இப்படி நிலை, பல்வேறு தாவரவியலாளர்களால், வெவ்வேறு விதமாக விவரிக்கப் படுகின்றன. இருப்பினும், பயிரிடப்படும் தாவரங்களுக்கான அனைத்துலக பெயரிடல் முறைமைக் குறியீடு அமைப்பானது, இம்முறையை கலப்பின உயிரினங்களுக்குப் பயன்படுத்துகிறது. cultivar என்ற பதத்தைப் பயன்படுத்துவதில்லை. யூபிஓவி(UPOV) நெறிமுறைகளின் படி, இச்சொல்லானாது சட்டப்பூர்வமானது ஆகும்.


## தாவர பல்வகைமை

File:FA Geisenheim22.jpg|தாவர பல்வகைமையிலான, ஒரு திராட்சை தாவரம் ஆய்வகத்தில் உருவாக்கப் படுகிறது
File:Trilliumhybrid2.jpg|Trillium cernuum x Trillium grandiflorum
File:Lily Lilium 'Citronella' Flower.jpg|நிலவல்லி'Citronella'


## மேற்கோள்கள்

## துணை நூல்கள்
* 
* 

பகுப்பு:தாவரவியல் கலைச்சொற்கள்
பெரியா நங்கை

**பெரியா நங்கை** (தாவர வகைப்பாடு:*Andrographis lineata*, ஆங்கிலம்:Striped False-Waterwillow) என்பது தமிழ்நாட்டில் வளரும்  மூலிகைகளில் ஒன்றாகும். இதனை சுருக்காமக, நங்கை என்றும் அழைப்பர். நஞ்சுமுறிவுக்கு இது சித்தமருத்துவத்தில் பயனாகிறது. கசப்பு சுவை உடையதாக இருக்கும். இலைகள் பெரியதாக இருப்பதால், பெரியா நங்கை என பெயர் பெறுகிறது. இலைகள் சிறியதாக இருப்பதால், மற்றொரு தாவரம் சிறியா நங்கை (*Andrographis alata *) எனப் பெயர் பெறுகிறது. குருதியின் சர்க்கரைச் சத்து அளவை வெகுவாகக் குறைப்பதாக அறியப்படுகிறது.

## இவற்றையும் பார்க்க
*மூலிகைப் பட்டியல் (தமிழ்நாடு) - ஏறத்தாழ 2000 தாவரவியல் பெயர்களின் பட்டியல்
*சிறியா நங்கை

## மேற்கோள்கள்

## வெளியிணைப்புகள்
*http://www.flowersofindia.net/catalog/slides/Striped%20False-Waterwillow.html
*http://www.uniprot.org/taxonomy/592315
*http://www.ijcrbp.com/vol-2-9/N.%20Karmegam,%20et%20al.pdf
*The Royal Botanic Garden Edinburgh (RBGE) was founded in 1670-இணையவழி உலர் தாவரக ஆவணம்
*படங்கள்
*http://www.sciencedirect.com/science/article/pii/S0031942202007021

பகுப்பு:முண்மூலிகைக் குடும்பம்
பகுப்பு:மூலிகைகள் தொடர்பான குறுங்கட்டுரைகள்
பகுப்பு:செடிகள்
பளிங்குக்கல் பாறைகள்

**பளிங்குக்கல் பாறைகள்** அல்லது **சலவைக்கல் பாறைகள்** (Marble Rocks) மத்திய இந்தியாவின் மத்தியப் பிரதேச மாநிலத்தின் ஜபல்பூர் மாவட்டத்தின் தலைமையிட நகரமான ஜபல்பூர் நகரத்தின் அருகில் உள்ள  *பேடாகாட்*  எனுமிடத்தில் அமைந்துள்ளது. 

இங்கு பாயும் நர்மதை ஆறு  இப்பகுதியில் உள்ள பாறைகளை குடைந்து சென்று மூன்று கிலோ மீட்டர் நீளத்திற்கு  சலவைக்கல் பாறைகளை இயற்கையாக உண்டாக்கியது. இந்த பளிங்குக்கல் பாறைகளின் பள்ளத்தாக்கு வழியாக செல்லும் நர்மதை ஆற்றில் சுற்றுலாப் பயணிகள் படகுச் சவாரி செல்கின்கின்றனர். மேலும் பளிங்குக்கல்லால் ஆன பாறையில்  *துயாந்தர் அருவி*  உள்ளது. எனவே  சலைவைக்கல் பாறைகள் ஒரு சுற்றுலாத் தலமாக விளங்குகிறது.  இச்சலவைக்கல் பாறைகள் சிற்பங்கள் செய்தவதற்கு வெட்டி எடுக்கப்படுகிறது. 

## படத்தொகுப்பு

File:Marble Rocks, Madhya Pradesh, India.jpg|துயாந்தர் அருவி
File:Bhedaghat1 (Hsk007in).jpg|பளிங்குக்கல் பாறைகளை ஒட்டிச் செல்லும் நர்மதை ஆறு
File:Dhuandhar falls4.JPG| ஜபல்பூர் அருகே பேடாகாட்டில் நர்மதை ஆறு பளிங்குக்கல் பாறைகளை கடந்து செல்லும் காட்சி 

 
## மேற்கோள்கள்


## வெளி இணைப்புகள்
*Jabalpur-Bhedaghat - An Awesome Spectacle of Nature காணொளிக் காட்சி
* bhedaghat dhuandhar ( jabalpur )  காணொளிக் காட்சி

பகுப்பு:இந்தியச் சுற்றுலாத் தலங்கள்
பகுப்பு:ஜபல்பூர் மாவட்டம்
அஜ்னி தொடருந்து நிலையம்

**அஜ்னி தொடருந்து நிலையம்**, இந்திய மாநிலமான மகாராஷ்டிராவின் நாக்பூரை ஒட்டிய அஜ்னியில் அமைந்துள்ளது. இது நாக்பூர் - ஐதராபாத் வழித்தடம், தில்லி - சென்னை வழித்தடம் ஆகிய வழித்தடங்களில் உள்ளது.

இங்கிருந்து 2 கி.மீ தொலைவில் நாக்பூர் தொடருந்து நிலையம் அமைந்துள்ளது.

அஜ்னி - லோக்மான்ய திலக் முனைய விரைவுவண்டி இங்கிருந்தே கிளம்புகிறது.

## படங்கள்

File:Ajni Station.jpg|அஜ்னி நிலையம்
File:Ajni Station platformboard.jpg|நடைமேடையில் வைக்கப்பட்டுள்ள பலகை
File:Ajni Station roof.jpg|நிலைய மேற்கூரை


## சான்றுகள்

பகுப்பு:மகாராட்டிரத் தொடருந்து நிலையங்கள்
பகுப்பு:நாக்பூர் மாவட்டம்
நாக்பூர் சந்திப்பு தொடருந்து நிலையம்

**நாக்பூர் சந்திப்பு**, இந்திய மாநிலமான மகாராஷ்டிராவின் நாக்பூரில் உள்ளது.

## வண்டிகள்
இங்கு 242 தொடர்வண்டிகள் வந்து செல்கின்றன.  இவற்றில் 53 வண்டிகள் நாள்தோறும் இயக்கப்படுகின்றன. 26 வண்டிகள் இங்கிருந்து கிளம்பக்கூடியவை. கிட்டத்தட்ட 1,60,000 மக்கள் நாள்தோறும் இந்த நிலையத்தில் இருந்து கிளம்புகின்றனர்/வந்து சேர்கின்றனர்.

## மேலும் காண்க
* அஜ்னி தொடருந்து நிலையம்

## சான்றுகள்

## இணைப்புகள்
* இந்திய ரயில்வே

பகுப்பு:நாக்பூர் மாவட்டம்
பகுப்பு:மகாராட்டிரத் தொடருந்து நிலையங்கள்
மிரஜ் தொடருந்து நிலையம்

மிரஜ் தொடருந்து நிலையம், இந்திய மாநிலமான மகாராஷ்டிராவின் சாங்குலி மாவட்டத்தில் மிரஜ் என்னும் நகரத்தில் அமைதுள்ளது. இங்கிருந்து மும்பை, பெங்களூர், எர்ணாகுளம் உள்ளிட்ட பல நகரங்களை ரயில் வழியாக சென்றடையலாம்.

## நின்று செல்லும் தொடர்வண்டிகள்

## இணைப்புகள்
* மிரஜ் நிலையத்தைப் பற்றி - இந்தியரயிலின்போ தளம்

பகுப்பு:மகாராட்டிரத் தொடருந்து நிலையங்கள்
பகுப்பு:சாங்குலி மாவட்டம்
தேவிபிரசாத் திவிவேதி

**தேவிபிரசாத் துவிவேதி**, இந்திய எழுத்தாளரும், சமசுகிருத இலக்கியவாதியும் ஆவார். 2011ஆம் ஆண்டில், இந்திய அரசு இவருக்கு பத்மசிறீ விருதினை வழங்கிச் சிறப்பித்தது.

## வாழ்க்கைக்குறிப்பு
இவர் 1956ஆம் ஆண்டில் அக்டோபர் இருபதாம் நாளில், வாரணாசியில் பிறந்தார். சமூகவியலுக்கான முதுநிலைப் பட்டத்தை வாரணாசி இந்து பல்கலைக்கழகத்தில் பெற்றார். பின்னர், சம்பூர்ணானந்து சமசுகிருத பல்கலைக்கழகத்தில் சாகித்யாச்சாரியா, ஆச்சாரியா ஆகிய பட்டங்களை பெற்றார். இந்த பல்கலையில் முனைவர் பட்டமும் பெற்றார்.

பின்னர், இதே பல்கலைக்கழகத்தில் மொழியியல் துறையில் பேராசிரியராக சேர்ந்தார். *பவுத தர்சன் மீமான்சா*, *சித்ர சம்பு காவ்யச சசமிக்சம் சம்பதனம்*, *சமசுகிருத துவனி விஞ்ஞான்*, *காவ்ய சாஸ்திரீய பரிபாஷிக் சப்தோன் கி நிருக்தி* உள்ளிட்டவற்றை இயற்றியுள்ளார்.

இவர் ஆச்சாரிய ரத்னா, வேத பண்டிதர் விருது, சத்ரபதி சிவாஜி சம்மான், காசி கவுரவ அலங்காரன், பத்மசிறீ, பத்மபூசண் உள்ளிட்ட விருதுகளையும் பட்டங்களையும் பெற்றுள்ளார்.

## மேலும் பார்க்க

* சம்பூர்ணானந்து சமசுகிருத பல்கலைக்கழகம்
* தூய்மை இந்தியா இயக்கம்

## சான்றுகள்

பகுப்பு:சமசுகிருதக் கல்வியாளர்கள்
பகுப்பு:1956 பிறப்புகள்
பகுப்பு:வாழும் மக்கள்
பகுப்பு:இலக்கியம் மற்றும் கல்வியில் பத்மசிறீ விருது பெற்றவர்கள்
பகுப்பு:பத்ம பூசண் விருது பெற்றவர்கள்
சாமி

**சாமி** என்பது கடவுள்.

* சாமி (திரைப்படம்)
* சாமி (இயக்குநர்)
* கருப்பசாமி
முகம்மது நபியின் முத்திரை

**முகம்மது நபியின் முத்திரை** ("Seal of Muhammad", அரபு மொழி:ختم الرسول)) என்பது முகம்மது நபி வெளி நாட்டு அரசர்களுக்குக் கடிதம் அனுப்பும் போது கடிதத்தின் அடிப்பகுதியில் இட்ட முத்திரையாகும். அந்த முத்திரையில் ***محمد رسول الله*** (முஹம்மது ரசூலுல்லாஹ்) என்று முகம்மது நபியின் பெயர் பொறிக்கப்பட்டு இருந்தது.

## மோதிரம்

முகம்மது நபி அரபியரல்லாதவர்களான ரோம் நாட்டைச் சேர்ந்த குழுவினருக்கு கடிதம் எழுத விரும்பினார்கள். அப்போது முகம்மது நபி அவர்களின் தோழர்கள், 'ரோமர்கள் முத்திரையுள்ள கடிதத்தையே ஏற்றுக் கொள்வார்கள்' என்று கூறினார்கள். அப்போது முகம்மது நபி அவர்கள் ஒரு வெள்ளி மோதிரத்தைச் செய்து அதில் 'முஹம்மதுர் ரசூலுல்லாஹ்' (இறைத்தூதர் முஹம்மது) என்று இலச்சினை பொறித்தார்கள். அன்றிலிருந்து அனைத்து கடிதங்களிலும் அந்த முத்திரை இடப்பட்டு அனுப்பப்பட்டது.

## மேற்கோள்கள்

பகுப்பு:முகம்மது நபி
பரப்பன அக்ரகார மத்தியச் சிறைச்சாலை

**பரப்பன அக்ரகார மத்தியச் சிறைச்சாலை** அல்லது **பெங்களூர் மத்தியச் சிறைச்சாலை**   (Central Prison, Bangalore) கர்நாடகா மாநிலத்தின் தலைநகரான பெங்களூரில் அமைந்த பெரிய சிறைச்சாலை ஆகும். இச்சிறைச்சாலை பெங்களூர் – ஒசூர் சாலையில் உள்ள பரப்பன அக்ரகாரம் எனுமிடத்தில் 1997-ஆம் ஆண்டில் கட்டப்பட்டது. இச்சிறைச்சாலையை, 2000-ஆம் ஆண்டில் மத்தியச் சிறைச்சாலையாக மாற்றப்பட்டது.
40 ஏக்கர் பரப்பளவில் அமைந்த இச்சிறைச்சாலையில் 2,200 சிறைவாசிகளை தங்க வைக்க வசதியுள்ளது. இச்சிறைச்சாலையில், 2016-ஆம் ஆண்டில் 4,400-க்கும் மேற்பட்ட சிறைவாசிகள் உள்ளனர். இச்சிறையில் பெண் சிறைவாசிகளையும் தங்க வைக்க வசதி உள்ளது. கர்நாடக மாநில நீதிமன்றங்களின் விசாரணை கைதிகளும் நீதிமன்றத்தால் தண்டிக்கப்பட்டவர்களும் இச்சிறைச்சாலையில் அடைக்கப்படுகிறார்கள்.

## அமைவிடம்
பரப்பன அக்ரஹார மத்திய சிறைச்சாலை என்றழைக்கப்படும் பெங்களூர் மத்திய சிறைச்சாலை கர்நாடகா மாநிலத்தில் பெங்களூரு – ஓசூர் சாலையில், ஓசூரிலிருந்து 30 கிலோ மீட்டர் தொலைவில் அமைந்துள்ளது. 

## குறிப்பிடத்தக்க சிறைக்கைதிகள்
இச்சிறையில் பல முக்கிய தொழில் அதிபர்களும் அரசியல்வாதிகளும் அடைக்கப்பட்டுள்ளனர்.  அவர்களில் சிலர்:
* பி. எஸ். எடியூரப்பா முன்னாள் முதல்வர் கர்நாடகா மாநிலம் 
* ஜெனர்தன ரெட்டி, சுரங்கங்களின் அதிபர், கர்நாடகா 
* கிருஷ்ணய்ய செட்டி, முன்னாள் அமைச்சர், கர்நாடகம் 
* ஜெயலலிதா, முன்னாள் முதல்வர், தமிழ்நாடு 
* வி. கே. சசிகலா, பொதுச்செயலாளர், அதிமுக 
* ஜெ. இளவரசி, வி. கே. சசிகலாவின் அண்ணன் மனைவி
* வி. என். சுதாகரன், ஜெயலலிதாவின் முன்னாள் வளர்ப்பு மகன்

## மேற்கோள்கள்


பகுப்பு:சிறைகள்
பகுப்பு:இந்தியாவில் உள்ள சிறைச்சாலைகள்
அலகாபாதி சுர்க்கா

**அலகாபாதி சுர்க்கா** (இந்தி: इलाहाबादी सुरखा) எனப்படுவது இளஞ்சிவப்பு நிறத்திலான உட்பகுதியையும், சிவப்பு நிறத்திலான வெளித்தோலையும் கொண்ட கொய்யாப்பழ வகையாகும். இந்த வகை பழங்கள் மிக இனிப்பாக இருக்கும். இந்த கொய்யாப்பழச் செடிகள் இந்திய மாநிலமான உத்தரப் பிரதேசத்தின் அலகாபாத் நகரத்தில் பயிரிடப்படுகின்றன. கிட்டத்தட்ட ஆயிரம் ஹெக்டேர் பரப்பளவில் இவை பயிரிடப்படுள்ளதாக தகவல்கள் தெரிவிக்கின்றன. இந்த வகை பழங்களுக்காக உத்தரப் பிரதேசத்திற்கு புவிசார் குறியீட்டு எண் கிடைத்துள்ளது.

## சான்றுகள்

பகுப்பு:பழங்கள்
பகுப்பு:அலகாபாத்
பகுப்பு:இந்திய புவிசார் குறியீடுகள்